Kordenn (geometriezh)

Ur gordenn eus ur grommenn zo ur segmant a zo e zaou benn war ar grommenn-se.
Ur sekantenn zo un eeunenn a zoug ur gordenn.

War ar figurenn amañ e-kichen ez eo ar segmant  ur gordenn eus ar c'helc'h, tra m'eo an eeunenn  ur sekantenn anezhañ.

Peurliesañ e pleder gant kerdin ar c'helc'hioù, met studiet eo bet ivez kerdin ar c'honikennoù all (an ellipsennoù, ar parabolennoù, hag an hiperbolennoù).

 Kerdin ur c'helc'h 
Setu amañ un nebeud perzhioù eus kerdin ar c'helc'hioù :
 Div gordenn zo keitpell diouzh ar greizenn mar hag hepken mard int keit (kevatal o hirderioù).
 Tremen a ra kreizskouerenn ar c'herdin dre greizenn ar c'helc'h.
Gant ar perzh-se e c'heller tresañ kreizenn ur c'helc'h gant ar reolenn hag ar c'helc'hier : tresañ div gordenn nann parallelek hag o c'hreizskouerennoù. Kreizenn ar c'helc'h eo poent skej an div greizskouerenn. 
 Mard en em droc'h an eeunennoù a zoug ar c'herdin [AB] ha [CD] en ur poent P, neuze ez eo AP·PB = CP·PD (teorem galloud ur poent e-keñver ur c'helc'h).
 Kevatal eo hirder ar gordenn, gwelet eus ar greizenn dindan ur c'horn θ, gant 2 R sin (θ/2) e lec'h m'eo R skin ar c'helc'h.
 An diametr eo kordenn hirañ ar c'helc'h.

Rannet eo ar c'helc'h e div c'horreenn gant ar gordenn. Graet e vez segmant kelc'hiek eus pep hini eus ar gorreennoù-se.

Gwelet ivez
Segmant kelc'hiek

 Liammoù diavaez 
  Kordenn (ur c'helc'h) gant fiñvskeudennoù etreoberiat

Rummad:Krommennoù